Kan SA soveel werk skep? | Netwerk24
Kan SA soveel werk skep?
Deur Kobus Terblanche, Middelburg 01 Junie 2019 00:00
Pieter Labuschagne (“Fluisteringe van revolusie”, 30.05) reken tereg dat die vergrotende kloof tussen ryk en arm ’n politieke en maatskaplik-ekonomiese bedreiging inhou vir stabiliteit.
Wat ons bring by die een enkele oorsaak van hierdie toestand: te veel mense vir die koek.
En die besef dat daaraan geen salf te smeer is nie. Niemand durf iets daaraan probeer doen nie. Dis ’n gegewe. ’n Taboe-onderwerp.
Ek ondervind dit aan eie bas met iemand in my diens wat sewe kinders het – nie een het werk nie – en reeds drie kleinkinders.
Die enigste oplossing vir dié groeiende tydbom is om soveel werk te skep dat almal ’n menswaardige bestaan kan voer. Dis mos logies. Wat my as leek bring by die vraag of dit enigsins moontlik is.
Het ons prakties die vermoë, en dit sluit in alles tot ons beskikking, om sodoende die swaard bo ons koppe af te weer?
Miskien is daar iemand wat weet?
En hopelik ’n instelling wat wil luister!
Meer oor: Pieter Labuschagne | Mystem | Werk | Briewe | Arm